नेपीडाॅ
नाएप्यीडॉ (बर्मी: နေပြည်တော် अंग्रेजी Naypyidaw) म्यान्मार की नयी राजधानी है। नाएप्यीडॉ का अर्थ "राजसी नगर" होता है। इसका एक अनुवाद "राजाओ का घर" भी है। ६ नवम्बर २००५ को नाएप्यीडॉ को बर्मा की प्रशासनिक राजधानी घोषित किया गया। राजधानी का नाम २७ मार्च २००६ को म्यान्मार के सशस्त्र बल दिवस के दिन घोषित किया गया। यह नगर बर्मा की पुरानी राजधानी यांगून से उत्तर मे लगभग ३०० किलोमीटर की दूरी पर स्थित है। यह यांगून और माण्डले के बाद म्यान्मार का तीसरा सबसे ज्यादा आबादी वाला शहर है। सन २००९ में यहाँ की आबादी लगभग ९,२५,००० थी। नाएप्यीडॉ का इतिहास संक्षिप्त है। इसका निर्माण २००२ में प्यिनमाना नामक जगह से 3 कि॰मी॰ दूर झाड़ियों से युक्त जगह में शुरू हुआ। इस शहर के निर्माण के लिए म्यान्मार की सैन्य सरकार ने कम से कम २५ निर्माण कंपनियों की सेवाएँ, लीं। ६ नवम्बर २००५ को सैन्य सरकार ने सरकारी मंत्रालयों को यांगून से नाएप्यीडॉ स्थानांतरित करना शुरू कर दिया। सैन्य मुख्यालय को अन्य सरकारी मंत्रालयों से अलग परिसर में बनाया गया, जहाँ नागरिकों के प्रवेश में प्रतिबन्ध है। दुकानदारों को भी सरकारी मंत्रालयों के पास स्थित व्यावसायिक क्षेत्र तक सीमित रखा गया।
चिआंग माई
1296 में मेंगराई राजा ने चिआंग माई शहर की स्थापना की थी (जिसका अर्थ है "नया शहर") और लन्ना राज्य की राजधानी के रूप में इसने चियांग राई की जगह ली। राजा को चाओ के नाम से जाना जाता था। शहर एक रक्षात्मक दीवार और खाई से घिरा हुआ था, क्योंकि समीप में स्थित देश, बर्मा से निरंतर ख़तरा बना रहता था। लन्नाथाई राज्य के पतन के साथ, शहर ने अपना महत्व खो दिया और शहर अक्सर बर्मीज लोगों अथवा अयूथया के थाई लोगों के कब्जे में रहने लगा। अप्रैल 1767 में बर्मी युद्ध के कारण अयूथया का पतन हुआ और चिआंग माई को 1776 और 1791 के बीच छोड़ दिया गया। लन्नाथाई शहर के जो हिस्से बचे उसकी राजधानी लैम्पैंग बना। 1774 में जब थाई राजा ताक्सिन ने बर्मी लोगों को बाहर निकालने में चाओ कवीला की सहायता की तब चिआंग माई सियाम का औपचारिक रूप से हिस्सा बन गया। चिआंग माई फिर धीरे धीरे सांस्कृतिक, व्यापारिक और आर्थिक महत्व का शहर उस स्तर पर बन गया जिस पर वह आज है और साथ ही उत्तरी थाईलैंड की अनौपचारिक राजधानी बन गया और आज वह बैंकॉक के बाद दूसरा महत्वपूर्ण शहर है।